Entrada da quinta escondida no arboredo.
O **Palacio da Regaleira** é o edificio principal e o nome máis común do palacio da **Quinta da Regaleira**. Tamén se coñece como **Palacio do Monteiro dos Milhões**, denominación asociada ao alcume do seu primeiro propietario, António Augusto, que foi distinguido polo rei Carlos I de Portugal o 16 de agosto de 1904 como barón de Almeida.

O palacio está situado na aba da serra de Sintra e a escasa distancia do centro histórico de Sintra, estando clasificado como Inmoble de Interese Público dende 2002. O mesmo forma parte integral da paisaxe cultural de Sintra, clasificada como Patrimonio da Humanidade pola UNESCO en 1995.

Localización
------------

Atópase en pleno centro histórico de Sintra, ben preto do Palacio de Seteais. Benefíciase do microclima da serra de Sintra, que contribúe en gran medida ao mantemento da exuberante vexetación e as constantes neboeiras.

Historia
--------

Ermelinda Allen de Almeida, Baronesa da Regaleira.
A documentación histórica relativa á Quinta da Regaleira é escasa no referido aos tempos anteriores á súa compra por Carvalho Monteiro. Sábese que, en 1697, José Leite era o propietario dunha vasta propiedade nos arredores da vila de Sintra, que hoxe integra a Quinta.

Francisco Albertino Guimarães de Castro comprou a propiedade (coñecida como Quinta da Torre ou do Castro en 1715), en acta pública, e canalizou a auga da serra para alimentar unha fonte alí existente. En 1830, en mans de Manuel Bernardo, a Quinta toma a actual designación. En 1840, a Quinta da Regaleira foi adquirida pola filla dunha negociante do Porto, de apelido Allen, que máis tarde foi agraciada co título de 1ª Baronesa da Regaleira ou a máis coñecida Baronesa de Almeida. Data deste período a construción dunha casa de campo que é visíbel nalgunhas representacións iconográficas de finais do século XIX.

A historia da Regaleira actual comeza en 1892, ano en que a propiedade foi adquirida por António Augusto de Carvalho Monteiro (1848-1920). O arquitecto Henri Lusseau deseñou os primeiros planos entre 1895 e 1896, mais a incapacidade de reinterpretar o estilo manuelino pretendido polo propietario levou á procura doutro intérprete. Carvalho Monteiro acabou por atopar a Luigi Manini, que fixera carreira como escenógrafo no Teatro La Scalla e máis tarde no São Carlos e nos principais teatros portugueses, facéndoo o seu brazo dereito. 

A maior parte da construción actual da Quinta tivo inicio en 1904 e rematou en 1910, aínda durante o período da monarquía. Hoxe, a Quinta pertence á Cámara Municipal de Sintra e está aberta ao público.

Galería
-------

* Fachada frontal do Palacio.Fachada frontal do Palacio.
* Entrada principal do Palacio.Entrada principal do Palacio.
* A varanda.A varanda.
* Torre cos símbolos Manuelinos sobre os descubrimentos portugueses.Torre cos símbolos Manuelinos sobre os descubrimentos portugueses.
* A lareira na sala de xantar.A lareira na sala de xantar.
* Unha das chemineas. O Castelo dos Mouros e o Palacio da Pena visíbeis no horizonte.Unha das chemineas. O Castelo dos Mouros e o Palacio da Pena visíbeis no horizonte.
* Entrada no labirinto.Entrada no labirinto.
* O labirinto dende o lago.O labirinto dende o lago.
* O túnel.O túnel.
* A gruta de Leda.A gruta de Leda.
* Vista lateral da capela.Vista lateral da capela.
* Interior da capela.Interior da capela.
* Entrada principal da capela.Entrada principal da capela.
* Entrada lateral da capela.Entrada lateral da capela.
* Banco entre o lago e a fonte de Ibis.Banco entre o lago e a fonte de Ibis.
* Fonte de Ibis.Fonte de Ibis.
* Banco entre a capela e o palacio.Banco entre a capela e o palacio.
* O Pozo da Iniciación, onde se realizaban rituais masónicos.O Pozo da Iniciación, onde se realizaban rituais masónicos.
* A Fonte da Abundancia.A Fonte da Abundancia.
* A vexetación frondosa nos arredores do palacio.A vexetación frondosa nos arredores do palacio.
* Palco na ponte ornamentada.Palco na ponte ornamentada.
* Vista da terraza do palacio.Vista da terraza do palacio.
* Vista lateral.Vista lateral.
* Portal dos Gardiáns.Portal dos Gardiáns.
* Torre do Cigurat.Torre do Cigurat.

Notas
-----

1. 1 2  "*IGESPAR*". *IGESPAR*. Consultado o 23 de xullo de 2013.
2. ↑  "Advisory Board Evaluation" (PDF). *Whc.unesco.org. Páxina da UNESCO sobre Sintra: The cultural landscape of Sintra, with its serra, is an extraordinarv and unique complex of parks, gardens, palaces, country houses, monasteries, and castles, which creates a popular and cultural architecture that harmonizes with the exotic and overgrown vegetation, creating micro-landscapes of exotic and luxuriant beauty.* *(en inglés). Consultado o 23 de decembro de 2020.*
3. ↑  "Localización en Mapas de Google". Consultado o 23 de decembro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Quinta da Regaleira Modificar a ligazón no Wikidata*** |

### Ligazóns externas

* Quinta da Regaleira na páxina da Dirección Xeral do Patrimonio Portugués *(en portugués)*
* Patrimonio da Humanidade da Paisaxe Cultural de Sintra *(en portugués)*

|  |  |
| --- | --- |
| Control de autoridades | 
* Wd: Q2630165
* WorldCat
* VIAF: 316600872
* GeoNames: 7576861
* GND: 1097296059

 |